ເຄື່ອງຖ່າຍພາບ MRI ພ້ອມກັບ Ultrasound ເພີ້ມປະສິດທິພາບ ໃນການກວດຫາ ໂຣກມະເຮັງໃນອັນທະ
ການ​ສຶກສາຄົ້ນຄວ້າ​ສະບັບ​ນຶ່ງ ສະ​ແດງ​ໃຫ້​ເຫັນວ່າ ຖ້າ​ຫາກຊາຍ​ຄົນ​ນຶ່ງ​ມີ ​ຍາດຕິພີ່ນ້ອງຜູ້​ຊາຍ ທີ່​ເປັນໂຣກມະ​ເຮັງ​ໃນ​ອັນ​ທະນັ້ນ ຄວາມ​ສ່ຽງ​ທີ່​ຜູ້ກ່ຽວ​​ຈະ​​ເປັນໂຣກນີ້ ແມ່ນເພີ້​ມຂຶ້ນ​​ຮອດ 3 ​ເທົ້າຕົວ.
ຄືກັນກັບເລື້ອງການສ່ອງໄຟຟ້າເບິ່ງເຕົ້ານົມ ເພື່ອກວດຫາມະເຮັງ ເຕົ້ານົມນັ້ນ ກໍມີການໂຕ້ແຍ້ງກັນຫລາຍເຊັ່ນກັນ ກ່ຽວກັບວິທີການ ກວດເພື່ອວິນິດໄສໂຣກມະເຮັງໃນອັນທະ ພວກວິຈານກ່າວວ່າ ທັງສອງວິທີກວດທີ່ນຳໃຊ້ຢູ່ໃນເວລານີ້ ພົບເຫັນເນື້ອງອກນ້ອຍໆ ທີ່ບໍ່ເປັນອັນຕະ ລາຍ ແຕ່ວ່າສ່ວນຫຼາຍແລ້ວ ບໍ່ພົບເຫັນອັນທີ່ ເປັນອັນຕະລາຍ ແຕ່ໂຊກດີ ທີ່ມີການສຶກສາຄົ້ນຄວ້າໃໝ່ ທີ່ ສະແດງໃຫ້ເຫັນວ່າ ໃນບໍ່ຊ້ານີ້ ບັນດາທ່ານໝໍອາດມີວິທີກວດ ທີ່ໜ້າເຊື່ອຖືໄດ້ຫຼາຍຂຶ້ນ ໃນການວິນິດໄສໂຣກມະເຮັງໃນອັນທະ ຜູ້ສື່ຂ່າວວີໂອເອ Carol Pearson ມີລາຍງານຕື່ມອີກ ຊຶ່ງ ໄຊຈະເລີນສຸກ ຈະນຳມາສະເໜີທ່ານໃນອັນດັບຕໍ່ໄປ ເບິ່ງຄືວ່າ ໂຣກມະເຮັງໃນອັນທະຫລືຫຳ ຈະເກີດຂຶ້ນກັບທຸກຄົນ ໃນຄອບຄົວ ຂອງທ້າວ Ronald Briscoe ທ້າວ Briscoe ເວົ້າວ່າ ປະຫວັດຂອງຄອບຄົວ ແມ່ນມີສ່ວນກ່ຽວພັນຫຼາຍ ກັບໂອກາດຂອງຜູ້ຊາຍຄົນນຶ່ງ ທີ່ຈະເປັນ ໂຣກມະເຮັງປະເພດທີ່ອັນຕະລາຍ ໃນອັນທະ ການສຶກສາຄົ້ນຄວ້າສະບັບນຶ່ງ ສະແດງໃຫ້ເຫັນວ່າ ຖ້າຫາກຊາຍຄົນນຶ່ງມີຍາດຕິພີ່ນ້ອງຜູ້ຊາຍ ຮວມທັງ ລຸງນ້າບ່າວອາວ ແລະພໍ່ປູ່ພໍ່ຕູ້ ທີ່ເປັນໂຣກມະເຮັງໃນອັນທະນັ້ນ ຄວາມສ່ຽງທີ່ຜູ້ກ່ຽວຈະເປັນໂຣກນີ້ ແມ່ນສາມາດເພີ້ມຂຶ້ນໄດ້ຮອດ 3 ເທົ້າຕົວ ບໍ່ຄືກັນກັບໂຣກມະເຮັງໃນເຕົ້ານົມ ຊຶ່ງສາມາດກວດເຫັນໄດ້ດ້ວຍວິທີ ໃຊ້ແສງລັງສີລະດັບຕ່ຳ ສ່ອງເບິ່ງເນື້ອເຫຍື່ອທາງໃນ ທີ່ເອີ້ນວ່າ mammography ນັ້ນ ຕາມປົກກະຕິແລ້ວ ນາຍແພດແມ່ນຈະບໍ່ນຳໃຊ້ວິທີກວດ ທີ່ໃຊ້ເຄື່ອງຖ່າຍພາບທີ່ທັນສະໄໝແບບນີ້ ເພື່ອວິນິດໄສ ໂຣກມະເຮັງໃນຫຳ ແຕ່ນາຍແພດຈະໃຊ້ວິທີເຮັດ biopsy ກໍຄືໃຊ້ເຂັມເຂົ້າໄປດູດເອົາ ເນື້ອເຫຍື່ອຕົວຢ່າງຂອງອັນທະ ໂດຍໃຊ້ເຄື່ອງ ultrasound ນຳພາເຂັມ ເຄື່ອງ ultrasound ໃຊ້ຄື້ນສຽງ ຊຶ່ງເປັນເທັກໂນໂລຈີທີ່ປອດໄພ ກວ່າແສງລັງສີ ແຕ່ພວກນາຍແພດກ່າວວ່າ ມັນບໍ່ມີປະສິດທິພາບ ພຽງພໍ ດຣ Peter Pinto ຈາກສະຖາບັນສຸຂະພາບແຫ່ງຊາດສະຫະລັດ ຫລື NIH ເວົ້າວ່າ ດຣ Minhaj Siddiqui ຈາກມະຫາວິທະຍາໄລລັດ Maryland ກ່າວວ່າ ການໃຊ້ເຄື່ອງ ultrasound ນຳພາເຂັມເຂົ້າໄປດູດເອົາເນື້ອເຫຍື່ອຈາກອັນທະນັ້ນ ກໍບໍ່ໄດ້ຜົນສະເໝີໄປ ດຣ Siddiqui ເວົ້າວ່າ ແຕ່ກົງກັນຂ້າມ ວິທີກວດດ້ວຍເຄື່ອງ MRI ທີ່ໃຊ້ສະໜາມແມ່ເຫຼັກ ແລະຄື້ນວິທະຍຸ ຈະສະແດງໃຫ້ເຫັນພາບລະອຽດຂອງອະໄວຍະວະ ສ່ວນນັ້ນໆ ຂອງຮ່າງກາຍ ດຣ Siddiqui ເວົ້າວ່າ ໂຣກມະເຮັງໃນຫຳຂອງທ້າວ Briscoe ນັ້ນ ກໍແມ່ນໄດ້ຖືກກວດເຫັນດ້ວຍເຄື່ອງຖ່າຍພາບ MRI ຜູ້ກ່ຽວໄດ້ເຂົ້າຮ່ວມການສຶກສາຄົ້ນຄວ້າ ລະດັບໃຫຍ່ ຢູ່ທີ່ສະຖາບັນມະເຮັງແຫ່ງຊາດ ຊຶ່ງເປັນສ່ວນນຶ່ງຂອງ ສະຖາບັນສຸຂະພາບແຫ່ງຊາດສະຫະລັດ ດຣ Siddiqui ເປັນຫົວໜ້ານຳພາການສຶກສາຄົ້ນຄວ້ານີ້ ຊຶ່ງພົວພັນກັບພວກຜູ້ຊາຍທີ່ມີຄວາມສ່ຽງສູງ ທີ່ຈະເປັນໂຣກມະເຮັງໃນອັນທະ ຈຳນວນ 1,000 ຄົນ ທີ່ແບ່ງອອກເປັນສອງກຸ່ມ ກຸ່ມນຶ່ງ ໄດ້ຮັບການກວດຫາເນື້ອເຫຍື່ອທີ່ເປັນມະເຮັງ ດ້ວຍວິທີໃຊ້ທັງເຄື່ອງ ultrasound ແລະ MRI ສ່ວນອີກກຸ່ມນຶ່ງ ໄດ້ຮັບການກວດ ໂດຍວິທີໃຊ້ເຄື່ອງ ultrasound ນຳພາເຂັມເຂົ້າໄປດູດເນື້ອເຫຍື່ອໃນອັນທະ ຕາມທີ່ເຄີຍເຮັດມາ ດຣ Pinto ໄດ້ຮ່ວມຂຽນບົດລາຍງານນີ້ ກັບດຣ Siddiqui ດຣ Pinto ເວົ້າວ່າ ເຄື່ອງຖ່າຍ MRI ຊ່ວຍໃຫ້ທ່ານໝໍ ສາມາດແລເຫັນບໍລິເວນເນື້ອເຫຍື່ອ ທີ່ພວກເຂົາເຈົ້າສົງໄສວ່າ ຈະມີເນື້ອງອກແລະຢາກຈະດູດເອົາອອກມາ ກວດເບິ່ງນັ້ນ ດຣ Siddiqui ເວົ້າວ່າ ດຣ Siddiqui ມີແຜນທີ່ຈະທຳການທົດລອງທາງການແພດ ເພີ້ມຕື່ມອີກ ແຕ່ຜົນທີ່ອອກ ມາໃນຂັ້ນຕົ້ນ ຂອງການຄົ້ນຄວ້ານີ້ ແມ່ນໃຫ້ຄວາມຫວັງສູງ ລາຍງານການສຶກສາຄົ້ນຄວ້ານີ້ ໄດ້ຖືກພິມລົງໃນວາລະສານ ຂອງສະມາຄົມການແພດອາເມຣິກັນ